CELEX: 32021D0316(02)
Language: mt
Date: 2021-03-11 00:00:00
Title: Deċiżjoni tal-Kummissjoni tal-11 ta’ Marzu 2021 li tapprova metodoloġija għall-valutazzjoni teknika tal-prodotti tat-test li tassisti biex tiddetermina l-prodotti tat-tabakk b’aroma karatterizzanti 2021/C 89 I/01

16.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 89/1
               
            
         DEĊIŻJONI TAL-KUMMISSJONI
         tal-11 ta’ Marzu 2021
         li tapprova metodoloġija għall-valutazzjoni teknika tal-prodotti tat-test li tassisti biex tiddetermina l-prodotti tat-tabakk b’aroma karatterizzanti
         (2021/C 89 I/01)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni ta’ Implimentazzjoni tal-Kummissjoni (UE) 2016/786 tat-18 ta’ Mejju 2016 li tistabbilixxi l-proċedura għall-istabbiliment u t-tħaddim ta’ bord konsultattiv indipendenti li jassisti lill-Istati Membri u lill-Kummissjoni biex jiddeterminaw jekk il-prodotti tat-tabakk għandhomx aroma karatterizzanti (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     Id-Direttiva 2014/40/UE tal-Parlament Ewropew u tal-Kunsill (2) tipprojbixxi t-tqegħid fis-suq ta’ prodotti tat-tabakk (sigaretti u tabakk tal-brim) b’togħmiet karatterizzanti.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2016/779 (3) stabbilixxa regoli uniformi dwar il-proċeduri biex jiġi ddeterminat jekk prodott tat-tabakk għandux aroma karatterizzanti.
                  
               
                     (3)
                  
                  
                     F’konformità mad-Deċiżjoni ta’ Implimentazzjoni (UE) 2016/786, il-bord konsultattiv indipendenti (“il-bord”) għandu jispeċifika u, skont il-każ, jaġġorna l-metodoloġija għall-valutazzjoni teknika tal-prodotti tat-tabakk riferuti lilu minn Stat Membru jew mill-Kummissjoni għal opinjoni dwar jekk għandhomx aroma karatterizzanti.
                  
               
                     (4)
                  
                  
                     Fil-laqgħa li kellu fl-24 ta’ Ġunju 2020, il-bord adotta “Metodoloġija biex tappoġġa d-deċiżjoni dwar jekk prodott tat-tabakk għandux aroma karatterizzanti”, li sarulha xi emendi editorjali żgħar fit-2 ta’ Settembru 2020.
                  
               
                     (5)
                  
                  
                     F’konformità mal-Artikolu 9(2) tad-Deċiżjoni ta’ Implimentazzjoni (UE) 2016/786 il-metodoloġija għall-valutazzjoni teknika tal-prodotti tat-test għall-fini li jiġi ddeterminat jekk dawk il-prodotti għandhomx aroma karatterizzanti għandha tiġi ppreżentata lid-Direttur Ġenerali għall-approvazzjoni u tkun applikabbli biss wara li tkun ingħatat din l-approvazzjoni.
                  
               IDDEĊIDIET KIF ĠEJ:
         
            Artikolu Uniku
            Il-metodoloġija għall-valutazzjoni teknika tal-prodotti tat-test, li tassisti fid-determinazzjoni tal-prodotti tat-tabakk b’aroma karatterizzanti, stabbilita fl-Anness ta’ din id-Deċiżjoni, hija b’dan approvata.
         
         
            Magħmul fi Brussell, il-11 ta’ Marzu 2021.
            
               
                  Għall-Kummissjoni
               
               Sandra GALLINA
               
                  Direttur Ġenerali
               
               
                  Direttorat Ġenerali għas-Saħħa u s-Sikurezza Alimentari
               
            
         
         
            (1)  ĠU L 131, 20.5.2016, p. 79.
         
            (2)  Id-Direttiva 2014/40/UE tal-Parlament Ewropew u tal-Kunsill tat-3 ta’ April 2014 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri rigward il-manifattura, il-preżentazzjoni u l-bejgħ tat-tabakk u prodotti relatati u li tħassar id-Direttiva 2001/37/KE (ĠU L 127 29.4.2014, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2016/779 tat-18 ta’ Mejju 2016 li jistabbilixxi regoli uniformi dwar il-proċeduri biex jiġi ddeterminat jekk prodott tat-tabakk għandux aroma karatterizzanti (ĠU L 131, 20.5.2016, p. 48).
      
      
         
            ANNESS
            Il-metodoloġija għall-valutazzjoni teknika tal-prodotti tat-test li tassisti biex tiddetermina l-prodotti tat-tabakk b’aroma karatterizzanti
            Tapplika għas-sigaretti u l-prodotti tal-brim
            Wara li ġiet approvata mill-Bord Konsultattiv Indipendenti dwar l-aromi karatterizzanti fil-prodotti tat-tabakk fil-21 laqgħa li seħħet fl-24 ta’ Ġunju 2020, saru emendi editorjali żgħar fit-2 ta’ Settembru 2020.
            
                        Dan ir-rapport jipprovdi l-metodoloġija konsolidata biex tappoġġa d-deċiżjoni dwar jekk prodott tat-tabakk għandux aroma karatterizzanti. Din il-metodoloġija titħejja mill-Bord Konsultattiv Indipendenti dwar l-aromi karatterizzanti fil-prodotti tat-tabakk, filwaqt li tqis l-input tal-Grupp Tekniku (Deċiżjoni ta’ Implimentazzjoni tal-Kummissjoni (UE) 2016/786 tat-18 ta’ Mejju 2016) u l-aħjar prattiki disponibbli f’dan il-qasam.
                        F’konformità mal-Artikolu 19 tad-Deċiżjoni ta’ Implimentazzjoni (UE) 2016/786, il-Kummissjoni se tippubblika l-metodoloġija fuq is-sit web maħluq apposta li ġej u se tipprovdi link għal dan is-sit web mir-reġistru tal-gruppi ta’ esperti.
                        Ara https://ec.europa.eu/health/tobacco/products/characterising_flavours/panel_en u https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1 għal aktar informazzjoni.
                     
                  
               DIKJARAZZJONI TA’ ĊAĦDA TA’ RESPONSABBILTÀ
            
            Ir-rapporti/opinjonijiet tal-Bord Konsultattiv Indipendenti dwar l-aromi karatterizzanti fil-prodotti tat-tabakk (IAP) jippreżentaw il-fehmiet tax-xjentisti indipendenti li huma membri tal-IAP. Ir-rapporti/l-opinjonijiet huma ppubblikati mill-Kummissjoni Ewropea bil-lingwa oriġinali biss.